VVS-ingeniør til hamiconsult a/s, Herning

*Hos hamiconsult er det er medarbejderne, der udgør den store forskel i virksomheden, og det er derfor vigtigt, at de altid er fagligt kompetente, nærværende, innovative og tilgængelige i forhold til kunder og samarbejdspartnere.*

Kan du bidrage med erfaring inden for rådgivning og projektering af installationer til byggeprojekter? Og har du lyst til at blive en del af en organisation hvor alle medarbejdere bidrager - er vigtige og indgår i en overordnet sammenhæng?

Så skal du søge dette spændende job, hvor der er gode udviklingsmuligheder, og hvor du kommer til at agere i et arbejdsmiljø med flad ledelsesstruktur, hvilket giver dig både ansvar og frihed.

**Jobbet**

Du kan se frem til at arbejde med følgende:

* Selvstændig projektering og rådgivning inden for det VVS- og ventilationstekniske område
* Projektledelse af store projekter samt mindre enkeltsager
* Tilsyn på byggeplads og faglig sparring med udførende entreprenører
* Du får rig mulighed for at skabe et job, hvor du kan indgå i processer/projekter, og hvor din viden og kompetencer bidrager til at skabe forståelse og værdi for vores kunder
* Du kommer til at bruge dine kompetencer bredt – vi ser dig arbejde med selvstændige opgaver på tværs af faggrupper såvel som i forskellige projektteams
* Du kommer til at bidrage med faglig sparring med de øvrige medarbejdere i installations-teamet.

**Faglige kvalifikationer**

Vi forestiller os, at du er uddannet VVS-ingeniør med min. 3 års erfaring. Du har en bred faglig viden og har lyst til at undersøge og udforske. Du har erfaring med projektering i de faser, som et projekt gennemgår, og du er fortrolig med koordinering af de tekniske installationer i et tværfagligt samarbejde. Du har evt. ambitioner om at få en central og koordinerende rolle i installationsteamet.

**Personlige kompetencer**

Du er fortrolig med - og god til at kommunikere med kunder og kollegaer. Du er nysgerrig, videbegærlig, og du trives med nye udfordringer. Du har en positiv og fleksibel indstilling, og sparring og videndeling falder dig naturligt.

**Vi tilbyder**

En spændende og udviklende stilling i en virksomhed med et godt arbejdsklima og en flad ledelsesstruktur. Du kommer til at dele din dagligdag med imødekommende og engagerede kollegaer, hvor du kan regne med sparring på tværs og på alle niveauer.

**Ansøgning**

Vil du vide mere om jobbet, er du velkommen til at kontakte Teknisk Direktør Gerner Klærke på 22 82 57 20.

Venligst send din ansøgning, CV og evt. anbefalinger til adm@hamiconsult.dk hurtigst muligt, da vi holder samtaler løbende.